Document ID: 32014D0018

POLITINIO IR SAUGUMO KOMITETO SPRENDIMAS EUCAP SAHELNIGER/1/2014
2014 m. sausio 14 d.
kuriuo pratęsiamas Europos Sąjungos BSGP misijos Nigeryje (EUCAP Sahel Niger) vadovo įgaliojimų terminas
(2014/18/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnio trečią pastraipą,
atsižvelgdamas į 2012 m. liepos 16 d. Tarybos sprendimą 2012/392/BUSP dėl Europos Sąjungos BSGP misijos Nigeryje (EUCAP Sahel Niger) (1),
kadangi:
(1)
pagal Sprendimo 2012/392/BUSP 9 straipsnio 1 dalį Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos BSGP misijos Nigeryje (EUCAP Sahel Niger) politinės kontrolės ir strateginio vadovavimo jai vykdymo tikslais, įskaitant sprendimą dėl misijos vadovo skyrimo;
(2)
2013 m. lapkričio 12 d. PSK priėmė Sprendimą EUCAP Sahel Niger/2/2013 (2), kuriuo nuo 2013 m. lapkričio 1 d. iki 2013 m. gruodžio 31 d. EUCAP Sahel Niger misijos vadovu ad interim paskirtas Filip DE CEUNINCK;
(3)
2013 m. gruodžio 5 d. Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUCAP Sahel Niger vadovo ad interim Filip DE CEUNINCK įgaliojimų terminą nuo 2014 m. sausio 1 d. iki EUCAP Sahel Niger naujo vadovo paskyrimo,
PRIĖMĖ ŠĮ SPRENDIMĄ:
1 straipsnis
Europos Sąjungos BSGP misijos Nigeryje (EUCAP Sahel Niger) vadovo Filip DE CEUNINCK įgaliojimų terminas pratęsiamas iki EUCAP Sahel Niger naujo vadovo paskyrimo.
2 straipsnis
Šis sprendimas įsigalioja jo priėmimo dieną.
Jis taikomas nuo 2014 m. sausio 1 d.
Priimta Briuselyje 2014 m. sausio 14 d.

Labels: 18
15